รายการระหว่างกัน 

ในปี 2552 มีรายการที่เกี่ยวโยงกันเกิดขึ้นกับบริษัท เอ็น.เอส.บี. จำกัด บริษัท ตรงสิน จำกัด และ บมจ. เอเชียโฮเต็ลและบริษัทย่อย ดังมีรายละเอียดดังนี้

10.1 บริษัท เอ็น.เอส.บี. จำกัด

10.1.1 รายละเอียดรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท เอ็น.เอส.บี. จำกัด

(2) ลักษณะความสัมพันธ์ : เป็นนิติบุคคลที่ผู้ถือหุ้นรายใหญ่ถือหุ้นเกินร้อยละ 10

(3) ประเภทธุรกิจ : พัฒนาอสังหาริมทรัพย์

+-----------------------------+----------------------------------+----+
| (4) ผู้ถือหุ้นรายใหญ่ (% การถือหุ้น) | บ                                | %  |
| : :                         | ริษัท เอ็น.เอส.อัลลายแอนซ์ จำกัด 37.50 |    |
|                             |                                  | %  |
|                             | บริษัท พกกิม จำกัด 62.50             |    |
+-----------------------------+----------------------------------+----+

รายการที่เกี่ยวโยงกันระหว่างบริษัทฯกับ บริษัท เอ็น.เอส.บี. จำกัด มีลักษณะและมูลค่า ในปี 2552 และ 2551 ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31 ธันวาคม 2552

10.1.2 เหตุผล นโยบาย และแนวโน้ม

บริษัทฯ ได้ทำรายการที่เกี่ยวโยงกันกับบริษัท เอ็น.เอส.บี. จำกัด เพราะว่า เมื่อวันที่ 15
เมษายน 2537 บริษัทฯ ได้ทำนิติกรรมว่าจ้างให้บริษัท เอ็น.เอส.บี. จำกัด
ก่อสร้างอาคารสำนักงานของบริษัทฯ บนที่ดินที่บริษัทฯ เป็นเจ้าของกรรมสิทธิ์
ทั้งนี้โดยได้รับความเห็นชอบจากกรมการประกันภัยซึ่งมีข้อตกลงดังนี้

1.  บริษัท เอ็น.เอส.บี. จำกัด มีสิทธิใช้ประโยชน์และให้เช่าพื้นที่อาคารนับแต่วันที่ 1 ธันวาคม
    พ.ศ.

  2537 ถึงวันที่ 30 พฤศจิกายน พ.ศ. 2557 โดยมีสิทธิเก็บค่าเช่าหรือค่าตอบแทนใดๆ ได้เอง
  แต่เมื่อครบกำหนดอายุดังกล่าวแล้วบริษัท เอ็น.เอส.บี. จำกัด
  จะต้องส่งมอบพื้นที่อาคารคืนให้บริษัทในสภาพที่ใช้การได้ดี

2.  บริษัทฯ ได้สิทธิใช้ประโยชน์ในพื้นที่รวม 5,058 ตารางเมตร และอาคารจอดรถ 1,275
    ตาราง

  เมตรของอาคารนำสินประกันภัย รวมเนื้อที่ 6,333 ตารางเมตร โดยไม่ต้องเสียค่าเช่า
  แต่จะเสีย

  เฉพาะค่าบริการ

ต่อมาบริษัทฯ ทำสัญญาเช่าพื้นที่อาคารเพิ่มเติม โดยใช้บริการของบริษัท เอ็น.เอส.บี. จำกัด
ตามปริมาณธุรกิจที่ขยายตัว โดยเช่าพื้นที่เพิ่มเติมอีก 628 ตารางเมตร ซึ่งสัญญาเช่าสิ้นสุดในวันที่
31 มกราคม 2552 คณะกรรมการบริษัทฯ จึงมีมติให้ต่อสัญญาเช่าพื้นที่ 628 ตารางเมตร
มีผลตั้งแต่วันที่ 1 กุมภาพันธ์ 2552 จนถึงวันที่ 31 มกราคม 2555 รวมเป็นเวลา 3 ปี
และให้ปรับค่าเช่าและค่าบริการเพิ่มจาก 348.10 บาทต่อตารางเมตร เป็น 380.00
บาทต่อตารางเมตร มีผลตั้งแต่วันที่ 1 เมษายน 2552

ต่อมาบริษัท เอ็น.เอส.บี. จำกัด เสนอขอปรับค่าบริการสำหรับพื้นที่ 5,058 ตารางเมตร
ตั้งแต่วันที่ 1 ธันวาคม 2552 จนถึง 30 พฤศจิกายน 2555 เป็นเวลา 3 ปี อีกประมาณร้อยละ 15
ซึ่งคณะกรรมการบริษัทฯ
พิจารณาจากสภาพเศรษฐกิจและอัตราค่าเช่าและค่าบริการของอาคารอื่นที่อยู่ในบริเวณข้างเคียงกันแล้ว
เห็นว่าสมควรปรับอัตราค่าบริการขึ้นเพียงประมาณร้อยละ 8.95 กล่าวคือให้ปรับค่าบริการจาก
243.23 บาทต่อตารางเมตร เป็น 265 บาทต่อตารางเมตร

อนึ่ง บริษัทฯ มีสัญญาผูกพันในการใช้พื้นที่อาคารภายใต้ข้อตกลงระยะยาวที่ทำไว้กับบริษัท
เอ็น.เอส.บี. จำกัด หากมีความจำเป็นต้องขยายงาน ก็อาจจะต้องเช่าพื้นที่เพิ่มเติม
โดยจะต้องปฏิบัติตามข้อ กำหนดของตลาดหลักทรัพย์แห่งประเทศไทย
และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.)

10.2 บริษัท ตรงสิน จำกัด

10.2.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บริษัท ตรงสิน จำกัด

(2) ลักษณะความสัมพันธ์ : เป็นบริษัทย่อยของนิติบุคคลที่ถือหุ้นในบริษัทฯ เกิน

ร้อยละ 10

  (3) ประเภทธุรกิจ : นายหน้าประกันภัย

(4) ผู้ถือหุ้นรายใหญ่ (% การถือหุ้น) : บริษัท เอ็น.เอส.บี. จำกัด 95.20%

(5) รายการที่เกี่ยวโยงกันระหว่างบริษัทฯ กับ บริษัท ตรงสิน จำกัด มีลักษณะและมูลค่า ในปี
    2552 และ 2551 ดังแสดงในหมายเหตุประกอบงบการเงิน บมจ. นำสินประกันภัย
    สำหรับปีบัญชีสิ้นสุดวันที่ 31 ธันวาคม 2552

10.2.2 เหตุผล นโยบาย และแนวโน้ม

สาเหตุที่บริษัทฯได้ทำธุรกรรมกับ บริษัท ตรงสิน จำกัด เพราะเคยทำธุรกิจกับบริษัท ตรงสิน จำกัด
มาเป็นเวลานาน และยังไม่เคยมีปัญหาที่มีนัยสำคัญ

บริษัทฯ มีนโยบายให้นายหน้าทุกรายทำธุรกิจกับบริษัทฯ เสมอภาคกัน
โดยอัตราค่าบำเหน็จในการทำธุรกรรมกับ บริษัท ตรงสิน จำกัด
เป็นอัตราที่ไม่แตกต่างจากนายหน้ารายอื่น
ซึ่งไม่เกินอัตราที่กำหนดโดยคณะกรรมการกำกับและส่งเสริมการประกอบธุรกิจประกันภัย

10.3 บมจ. เอเชียโฮเต็ล และบริษัทย่อย

10.3.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : บมจ. เอเชียโฮเต็ล และบริษัทย่อย

(2) ลักษณะความสัมพันธ์ : ประธานกรรมการและกรรมการผู้อำนวยการของ

บมจ.เอเชียโฮเต็ล มีฐานะเป็นประธานกรรมการของ

บริษัทฯ ด้วย

(3) ประเภทธุรกิจ : ธุรกิจโรงแรม

(4) ผู้ถือหุ้นรายใหญ่ (% การถือหุ้น) : บริษัท เอ.บี.เค เอ็นเตอร์ไพร์ จำกัด 46.33%

บริษัท เอเชีย แอร์พอร์ท โฮเต็ล จำกัด 11.84%

นางพรพรรณ ตันอริยกุล 10.42%

(5) รายการที่เกี่ยวโยงกันระหว่างบริษัทฯ กับ บมจ. เอเชียโฮเต็ล
    และบริษัทย่อยมีลักษณะและมูลค่าในปี 2552 และ 2551
    ดังแสดงในหมายเหตุประกอบงบการเงิน บมจ. นำสินประกันภัย สำหรับปีบัญชีสิ้นสุดวันที่ 31
    ธันวาคม 2552

10.3.2 เหตุผล นโยบาย และแนวโน้ม

รายการค้าที่เกิดขึ้นเกิดจากการทำธุรกิจตามปกติ สาเหตุที่บริษัทฯได้ทำธุรกรรมกับ บมจ.
เอเชียโฮเต็ล และบริษัทย่อย เพราะเคยทำธุรกิจกับ บมจ. เอเชียโฮเต็ล
และบริษัทย่อยมาเป็นเวลานาน

การอนุมัติธุรกรรมกับ บมจ. เอเชียโฮเต็ล และบริษัทย่อยเป็นไปตามขั้นตอนในการทำธุรกิจตาม
ปกติ
อัตราค่าเบี้ยประกันภัยเป็นไปตามพิกัดอัตราเบี้ยประกันภัยที่ได้รับความเห็นชอบโดยคณะกรรมการกำกับและส่งเสริมการประกอบธุรกิจประกันภัย

10.4 ธนาคารทหารไทย จำกัด (มหาชน)

10.4.1 รายละเอียดเกี่ยวกับรายการที่เกี่ยวโยงกัน

(1) ชื่อบุคคลที่เกี่ยวโยงกัน : ธนาคารทหารไทย จำกัด (มหาชน)

(2) ลักษณะความสัมพันธ์ : เป็นนิติบุคคลที่ถือหุ้นในบริษัทฯ ร้อยละ 10 เมื่อวันที่ 17

  มีนาคม 2552 (ลดจำนวนหุ้นในบริษัทฯ เหลือร้อยละ 7

  ณ วันที่ 31 ธันวาคม 2552)

(3) ประเภทธุรกิจ : ธุรกิจการเงิน / ธนาคาร

(4) ผู้ถือหุ้นรายใหญ่ (% การถือหุ้น) : ING BANK N.V. 26.41%

กระทรวงการคลัง 22.56%

บริษัท ไทยเอ็นวีดีอาร์ จำกัด 7.63%

DBS BANK A/C 003 7.17%

(5) รายการที่เกี่ยวโยงกันระหว่างบริษัทฯ กับ ธนาคารทหารไทย จำกัด (มหาชน)
มีลักษณะและมูลค่าในปี 2552 และ 2551 ดังแสดงในหมายเหตุประกอบงบการเงิน
บมจ.นำสินประกันภัย สำหรับปีบัญชีสิ้นสุดวันที่ 31 ธันวาคม 2552

10.4.2 เหตุผล นโยบาย และแนวโน้ม

  บริษัทฯ ฝากเงินและซื้อตราสารหนี้จากธนาคารทหารไทย จำกัด (มหาชน)
  เนื่องจากได้รับผลตอบ

แทนในอัตราเดียวกับที่ได้รับจากตลาดการเงินโดยทั่วไป

  บริษัทฯ ขายกรมธรรม์ประกันภัย ผ่านธนาคารทหารไทย จำกัด (มหาชน)
  ซึ่งทำหน้าที่เป็นนายหน้า

โดยจ่ายค่าบำเหน็จในอัตราที่ไม่แตกต่างจากนายหน้ารายอื่น
ซึ่งไม่เกินอัตราที่กำหนดโดยคณะกรรมการ

กำกับและส่งเสริมการประกอบธุรกิจประกันภัย

ความเห็นเรื่องคณะกรรมการตรวจสอบเกี่ยวกับบุคคลที่มีผลประโยชน์ร่วมกันและรายการที่เกี่ยวโยงกัน

ข้าพเจ้า นายสันต์ โชติพฤกษ์ นายนภดล พุฒรังษี และ นายยงยุทธ ผู้สันติ
คณะกรรมการตรวจสอบของบริษัท นำสินประกันภัย จำกัด (มหาชน)
ได้ตรวจสอบรายการที่เกี่ยวโยงกันระหว่างบริษัทฯ
กับบุคคลที่มีผลประโยชน์ร่วมกันตามที่ปรากฏในแบบแสดงรายการข้อมูลประจำปี 2552 (แบบ 56-1)
และรายงานประจำปี 2552 (แบบ 56-2) แล้วมีความเห็นว่ารายการที่เกี่ยวโยงกันข้างต้นนี้
บางกรณีเกิดจากการใช้ประโยชน์บนพื้นที่ของอาคารที่คิดอัตราค่าตอบแทนตามขนาดของพื้นที่ที่ใช้ประโยชน์
ถือได้ว่าเป็นรายการที่เกี่ยวโยงกันประเภทการเช่าหรือให้เช่าอสังหาริมทรัพย์ที่จำเป็นต้องใช้สำหรับประกอบธุรกิจ
ส่วนธุรกรรมอื่นเป็นรายการค้าในการดำเนินธุรกิจที่ปกติ
และเป็นไปตามเงื่อนไขการค้าโดยทั่วไปของบริษัทฯ พร้อมกับมีการกำหนดราคายุติธรรม หรือค่าตอบ
แทนตามราคาตลาดทั่วไป